
„Naționalismul românesc fiind tocmai lupta strâns legată de 
Sfânta Tradiţie” (Mugur Vasiliu) 


Marele Vulcan al dacoromânismului - losif s-a născut cu 4 
zile înainte de Buna Vestire, respectiv în 21 Martie, anul 
1841, la Holod, Bihor, în familia preotului catolic Nicolae 
Vulcan și a prezbiterei Victoria. Steaua nașterii lui Iosif în 
preajma Buneivestiri cerești, avea să pecetluiască spiritual 
marea sa familie spirituală valahă care va înfiia mulţi aleși 
români între ei, și nemuritorul Eminescu. 


Prin ramura tatălui aparținea Trunchiului marelui mecena 
bihorean Samuil Vulcan, iar prin mamă (n. Iriny) se înrudea 
cu mari oameni de afaceri budapestani. Având așadar 
sprijin puternic material, tânărul Iosif a terminat Facultatea 
de Drept la Universitatea din Pesta în 1863, dar s-a afirmat 
literar, mai ales în domeniul publicistic. 


Bihoreanul a debutat în 1859, cu o corespondenţă în 
versuri publicată în revista sibiană de mare prestigiu 
„Telegraful român”. losif Vulcan a colaborat la revistele 
conduse de tribunul George Barițiu, „Gazeta Transilvaniei” 
și „Foaie pentru minte, inimă și literatură”, la „Concordia” lui 
Alexandru Roman și „Amicul școalei” a lui Visarion Roman, 
(jimages/stories/personalitati/ Vulcan. losiflar și în propriile sale publicații, precum „Familia” reușind 
_2024.jpg) să tipărească în 1866, primul volum de Poezii. 


Acestuia îi vor urma un șir de mărgăritare: Panteonul 
român (1869); Novele (vol.l-Ill, 1872-1874); De la sate (1883); Sclavul amorului (I-II, 1873-1875); 
Ranele națiunii (I-III, 1876); Barbu Strâmbu prin Europa (1879-1880); Fata popii (1885-1886); piese 
dramatice: Gorunul lui Horia (1876); Mireasă pentru mireasă (1877); Orfana Crișului (1877); Ruga de 
la Chizătău (1890); Ștefan Vodă cel Tânăr (1893); Sărăcie lucie (1894); Prima rochie lungă (1898); 
Mâţa cu clopot (1898); Soare cu ploaie (1898); Gărgăunii dragostei (1899); Însurăţilă (1903); Nunta 
lui Pârjol (1907); o biografie despre Dimitrie Țichindeal (1893); Doine și balade - Roman nepdalok 
(1877); Lira mea în1882. (Mircea Popa, Eminescu, Iosif Vulcan și Familia, Ed. Aureo, Oradea-2023). 


x 


„Foaie pentru minte, inimă şi literatură” a lui George Barițiu a fost prima torță, prima tribună și primul 
bucium de unificare în spirit a dacoromânilor. Torța spartană a cuvântului constrânsă politic să devină 
cenușă a fost reaprinsă vulcanic de bihoreanul losif în mărinimoasa și binecuvântata „Familie” — 
revistă fondată la Budapesta la 5/ 17 lunie 1865. 


„Apariția «Familiei » la Budapesta în 1865 a fost o adevărată mană cerească pentru românii însetați 
de limbă și cultură naţională, de care au fost mereu vitregiţi până la acea dată.” (Mircea Popa, op. cit., 
p. 42) „Familia” orădeanului losif Vulcan a fost în egală măsură un Meteorit de bun augur căzut din 
cer și un Vulcan de aprindere spirituală pentru cauza sacră a românilor. „Familia” a încurajat apariţia a 
numeroase societăți și asociaţii românești care vor declanșa dez-ferecarea, dez-mărginirea măsurilor 
privind limba, cultura, religia, morala, naționalitatea, reîntregirea identităţii, continuității și dăinuirii 
Dacoromânilor în Vatra Strămoșească. 


„Familia” lui losif Vulcan s-a afirmat ca o mișcare culturală, ca o revoluţie spirituală, care a transformat 
viața românească în esența oglindirilor, prefacerilor lăuntrice și în manifestările ei. Așa a binevoit 
Dumnezeu, ca nașterea literară, poetică și de nume a celui mai mare poet dacoromân să fie înfiiată 
de familia bihoreanului losif, un Vulcan al creaţiei românești. 


Un Poet de talia geniului eminescian, iubește imperativ după Dumnezeu, Patria sa, care este Cerul și 
Pământul Moșilor și Strămoșilor săi. Dacă sau dacică Patria sa are 3 - 4 Ţări, Poetul Emin le iubește 
pe toate în egală măsură, fiindcă sunt fiicele princiare ale Trunchiului dac regal. Din fragedă tinereţe 
Eminescu a fost un luptător dârz cu sabia cuvântului pentru cauza Ardealului, protestând împotriva 
actului mârșav, odios și criminal al huno-ungro-maghiarilor de anexare a Principatului Transilvania la 
Ungaria. 


Vibraţia cuvântului eminescian, eminamente patriotic, ţâșnit din lava slovelor sale a acoperit cu foc și 
zgură tezele retrograde ale canonicului îngust la minte și chircit sufletește Grama. Familia lui losif 
Vulcan a fost hărăzită să-l înfiieze liric pe tânărul de 16 ani, frumos ca un prinţ bucovinean, care 
debutase cu imnul panegiric închinat mentorului său Aron Pumnul, Mihail Eminovici în numărul din 6 
din 25 Februarie/ 9 Martie 1866, cu poezia „Da-aș avea”. 


De-aș avea... 


„De-aș avea și eu o floare/ Mândră, dulce, răpitoare,/ Ca şi florile de mai,/ Fiice dulce a unui plai,/ Plai 
râzând cu iarbă verde,/ Ce se leagănă, se pierde,/ Undoind încetișor,/ Șoptind șoapte de amor,// De- 
aș avea o floricică/ Gingașşă și tinerică,/ Ca și floarea crinului,/ Alb ca neaua sânului,/ Amalgam de-o 
roz-albie/ Și de una purpurie,/ Cântând vesel și ușor,/ Şoptind șoapte de amor;// De-aș avea o 
porumbiță/ Cu chip alb de copiliță,/ Copilită blândișoară/ Ca o zi de primăvară,/ Câtu-ţi ține ziulița/ l-aş 
cânta doina, doinița,/ l-aș cânta-o-ncetișor,/ Șoptind șoapte de amor”. (Eminescu, Opere I.Poezii, 
coord. acad. Mihai Cimpoi, Ed. Gunivas, Chişinău-2008). 


Vulcanul losif s-a aprins de poezia necunoscutului atât de promiţător, și l-a botezat: Eminescu!, pe 
care îl va publica constant, iar în 1883, i-a acordat și un onorariu. În decurs de câţiva ani Chipul 
literar-poetic al lui Mihail Eminescu v-a căpăta Aura Luceafărului, reflectându-se ca un simbol 
național, astfel că literatura noastră dacoromână va avea în El, un mare pedagog și un mare cavaler 
de conștiință naţională. 


Poetul Zaharia Bârsan, încântat de barzii poeziei Alecsandri și Eminescu ne-a lăsat câteva impresii 
plăcute: „Alecsandri se pare că ne-a arătat cea mai prielnică cale pe care ar trebui să înainteze 
poezia noastră. În urma lui s-a ridicat marele Eminescu care ne-a fermecat cu înalta putere de 
concepție, cu dulceata limbei sale, și duioșie suferindă ne-a turnat în vine un balsam dulce și 
adormitor, care ne-a plăcut și ne-a făcut să visăm. Am alergat cu toții spre dânsul”. (Fulmen, Gazeta 
Transilvaniei, 1901). 


Profesorul Nicolae Sulică din Cetatea de sub Tâmpa s-a exprimat în același ziar în articolul Din 
Nirvana, despre Eminescu, ca fiind, „un însuflețitor al ideilor și idealurilor mari, precum sentimentul 
naţional, dragostea, arta și natura, care sunt străbătute de un puternic idealism”. (Gazeta 
Transilvaniei, nr. 182/ 1939). 


Poetul moldav la început de drum George-Radu Melidon, l-a văzut pe Emin, Poet sacerdotal, în fața 
căruia se închina ca la Sf. Altar, mărturisind că, „versurile lui pune omul în uimire ca la cântul unui 
zeu-Orfeu”. („Convorbiri literare”). 


Muntele publicisticii eminesciene adăugat marelui fluviu liric, revărsat din abundență peste 
dacoromânii poetului nepereche, ne relevă faptul că, „poetul gândea dimensiunea românească a 
existenței doar ca parte componentă a unui proces de luptă şi acţiune pentru făurirea unității 
naţionale și a statului român unitar, la care să ia parte într-o deplină comuniune toate forțele 
românimii, indiferent din ce zonă ar veni ele”. (Mircea Popa, Eminescu, Iosif Vulcan și Familia...). 


Faima familiei, capătă nume, strălucire și graţie renumelor personalităților: Timotei Cipariu, Aron 
Densușianu, Elisa Circa Densușianu, loan Popasu, Henrich Heine, Constantin Rosetti, George 
Barițiu, Vasile Alecsandri, Francisc Liszt, Al. Roman, Vasile Raţiu, Constanţa Dunca, Andrei 
Mureșianu, Matei Millo, At. M. Marienescu, Papiu Ilarian, Simeon Bărnuţiu, George Tăutu, Al. Sterca 
Șuluţiu, Victor Hugo, Lord Palmerston, Dora d*Istra, Andrei baron de Șaguna, Samuil Vulcan, Georgiu 
Hurmuzachi, loan Raţiu, Al. Petriceicu-Hajdeu, B.P. Hașdeu, George Coșbuc, Veronica Micle, Al. 
Pușkin, Sarah Bernhardt, Ciprian Porumbescu, Aristizza Romanescu, Matilda Poni, Aron Pumnul, 
Dimitrie Bolintineanu etc. 


Tipărită la început cu un tiraj de 300 de exemplare, a atins repede recordul de 1000 de 
exemplare, grație deschiderii spre România Mică, spre păturile boierești-cărturărești, țărani și 
preoţi și spre Europa. 


Încrederea pe care i-a acordat-o Nașul, Finului Emin s-a constituit în Corola de creaţii, printr-un 
vizionarism fermecător, răspândind mireasma suavă și sublimă de metafore, stil, limbă, religiozitate, 
patriotism-naţionalism, clarviziune ce sunt esenţiale destinului românesc, căruia trebuie să-i rodească 
conștiința menirii sale înalte, o conștiință universală, în care să aibe la îndemână toate însușirile 
sufletului omenesc. 


Însușirea esențială Geniului religios, care îl face predestinat Neamului și Cerului este iubirea! „Nimic 
nu s-a făcut niciodată în lume, fără Iubire. Nu putem iubi, nu putem crea. E un adevăr care depășește 
biologia. Porneşte din divinitate, de la lisus. Cine poate închina o mare, nesfârșită iubire acestui neam 
românesc, acela îl va fecunda”. (Victor P. Gârniceanu, Năzuinţele sufletului colectiv al neamului, Ed. 
Sânziana, București-2011). 


Profetul Mihail Eminescu a fost hărăzit de Bunul Dumnezeu cu această multă și mare iubire: de 
Atotcreatorul — Treime, de Maria — Crăiasa Cerului și a Pământului, de Patrie, Neam, naţiune, popor, 
mamă, iubită, locul natal. Eminul nostru a lipsit doar puţină vreme din Patrie, când a fost plecat la 
studii și totuși i se părea apăsătoare, împovărătoare această despărțire vremelnică. 


Din străinătate (1) 


„Când tot se-nveseleşte, când toți aci se-ncântă,/ Când toti își au plăcerea și zile fără nori,/ Un suflet 
numai plânge, în doru-i se avântă/ L-a patriei dulci plaiuri, la câmpii-i râzători.//Și inima aceea, ce 
geme de durere,/ Și sufletul acela, ce cântă amortit,/ E inima mea tristă, ce n-are mângâiere,/ E 
sufletu-mi, ce arde de dor nemărginit.// Aș vrea să văd acuma natala mea vâlcioară/ Scăldată în 
cristalul pârăului de-argint,/ Să văd ce eu atâta iubeam odinioară:/ A codrului tenebră, poetic labirint;// 
Să mai salut o dată colibele din vale,/ Dorminde cu un aer de pace, liniștiri,/ Ce respirau în taină 
plăceri mai naturale,/ Visări misterioase, poetice șoptiri”. (Eminescu, Opere l.Poezii, op. cit.). 


Numele - renumele losif Vulcan dă măsura Operei sale reprezentative, precum redactarea vrerfe de 
42 de ani fără întrerupere, de reîntregire a marii sale familii, spirituale care a dominat august literatura 
celei de-a doua jumătăţi a veacului al XIX-lea în Ardeal, având o contribuţie militantă, deosebită, 


pregătind într-un fel cauza creștină a românismului: războiul de independenţă 1877-1878, 
proclamarea Regatului României, înființarea Academiei Române, a Teatrului Naţional Român, a 
Ateneului Român, Liga pentru unitatea culturală a tuturor românilor, mișcarea memorandistă, 
intensificarea luptei pentru emancipare socială și naţională. 


Istoria Neamului nostru de la origini până la Epoca Ceaușescu nu a avut o curgere material-spirituală 
armonioasă, o istorie luminoasă, deși nu i-au lipsit marii Luminători — conducători. Tocmai de aceea 
Neamul nostru, chiar după ce s-a închegat fiinţial, naţional nu a rămas unitar, realizând doar frânturi 
măreţe de glorie: Dromichaites, Burebista cel Mare, Decebal, Mircea cel Mare, Ștefan cel Mare, Mihai 
Viteazul, Plevna, Smârdan, Oituz, Mărăști, Mărășești etc. 


Graţie marilor Regi geto-daci, Voievozilor reprezentativi, graţie Vlădicilor cu suflet de neam și inimă 
de cer, poporul, națiunea au atins soarta glorioasă în toate momentele lor de izbucnire. „Sufletul 
colectiv românesc a fost întotdeauna — dar absolut întotdeauna — un suflet care a răspuns total la 
marile chemări... Suntem un neam de oameni nobili! Fiindcă suntem singurul neam care păstrăm aici, 
în această parte a Europei, tradițiile pământului şi ale cerului de deasupra noastră. Fiindcă suntem 
singurii stăpâni din vremuri imemoriale pe pământurile acestea... Și totuși suntem un neam cu soartă 
tragică”. (Victor P. Gârniceanu, op. cit.). 


Din strinătate (2) 


„AŞ vrea să am o casă tăcută, mititică,/ În valea mea natală, ce unduia în flori,/ Să tot privesc la 
munte în sus cum se ridică,/ Pierzându-și a sa frunte în negură și nori.// Să mai privesc o dată 
câmpia-nfloritoare,/ Ce zilele-mi copile și albe le-a țesut,/ Ce auzi odată copila-mi murmurare,/ Ce 
jocurile-mi june, zburdarea mi-a văzut.// Melodica șoptire a râului, ce geme,/ Concertul, ce-l întoană al 
păsărilor cor,/ Cântarea în cadență a frunzelor, ce freme/ Născut-acolo-n mine șoptiri de-un gingaș 
dor. 


Da! Da! Aș fi ferice de-aș fi încă o dată/ În patria-mi iubită, în locul meu natal,/ Să pot a binezice cu 
mintea-nflăcărată/ Visările juniei, visări de-un ideal.// Chiar moartea, ce răspânde teroare-n omenire,/ 
Prin vinele vibrânde gheţoasele-i fiori,/ Acolo m-ar adoarme în dulce liniștire,/ În visuri fericite m-ar 
duce către nori.” (Eminescu, Opere, l.Poezii...) 


Munca vulcanică a biografului Iosif a dăltuit volumul Precursori care a îmbrățișat biografiile a 30 de 
scriitori și oameni de cultură, precum: Andrei Mureșeanu, I.H.Rădulescu, T. Cipariu, Mihail 
Kogălniceanu, G. Barițiu, A.T.Laurian, S. Bărnuţiu, V. Alecsandri, Samuil Vulcan, Aron Pumnul, Avram 
lancu, Al. Hurmuzachi, C. Rosetti, D. Bolintineanu, Dora de Istra, Al.P.Hajdeu, B.P.Hașdeu, lon 
Brătianu, Matei Millo, C. Negri, N. Golescu, Andrei baron de Șaguna ș.a. 


Izvorul, râul, fluviul liric eminescian s-a revărsat cu strălucire astrală peste întreaga Dacie, cucerind și 
aprinzând inimile ardelenilor, opera sa fiind un argument existenţial al organicităţii, al continuității, al 
unităţii, al dăinuirii Neamului pe pământ și printre stele. 


Povestea magului călător în stele 


„În vremi de mult trecute, când stelele din ceriuri/ Erau copile albe cu părul blond și des/ Și coborând 
pa rază țara lor de misteruri/ În marea cea albastră se cufundau ades;/ Când basmele iubite erau înc- 
adevăruri,/ Când gândul era pază de vis și de eres,/ Era pe lumea asta o mândră — mpărăţie/ Ce- 
avea popoare mândre, mândre cetăți o mie. 


Domnea în ea atuncea un împărat prea mare,/ Bătrân, cu ani o sută pe fruntea lui de nea,/ Şi mâna 
lui zbârcită, uscată însă tare,/ A țărilor lungi frâuri puternic le ținea./ Și țările-nfiorite și-ntunecata mare/ 
La glasul lui puternic gigantic se mișca./ Dar nu se miră lumea de brațu-i ce supune,/ Ci de a lui 
adâncă și dreaptă înțelepciune”. (Eminescu, Opere, |.Poezii...) 


Binomul providenţial pentru Națiunea daco-română, losif Vulcan - Mihail Eminescu, care s-a format, 
s-a întrupat în atmosfera premergătoare marilor și sacrelor înfăptuiri naţionale: Independenţa Ţării 
Românești și Întregirea tuturor Principatelor române în vechea Vatră a Daciei regale, a fost 
predestinat Culturii și spiritualității Neamului nostru, ca o garanţie a dimensiunii noastre spirituale, a 
continuității, dăinuirii în plan naţional, universal, transcendent. 

